6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 640 της 24 Σεπτ./4 Οκτ. 1969 (ΦΕΚ Α΄ 199) Περί απονομής τιμητικών διακρίσεων εις αποστρατευομένους ανωτάτους Αξιωματικούς Σωμάτων Ασφαλείας και Λιμενικού.  Έχοντες υπ’ όψιν:α)τας διατάξεις του άρθρ. 56 του Ν.Δ. 139/69 «περί ιεραρχίας, προαγωγών, αποστρατείας και μεταθέσεων των μονίμων Αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού», β)την από 28ης Ιουλ. 1969 γνώμην του Συμβουλίου Αρχηγών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού και γ)την υπ’ αριθ. 716 από 10ης Σεπτ. 1969 γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρον μόνον.-Οι διατηρούντες επί τιμή τον τίτλον των, κατά τα εν παρ. 1 και 2 του άρθρ. 56 του Ν.Δ. 139/69 (Α. 57) «περί ιεραρχίας, προαγωγών, αποστρατείας και μεταθέσεων των μονίμων Αξιωματικών των Σωμάτων (Χωροφυλακής, Αστυνομίας Πόλεων) Λιμενικού (και Πυροσβεστικού) Αξιωματικοί απολαύουν των κάτωθι τιμητικών διακρίσεων: α)Προσαγορεύονται δια του τίτλου των. β)Αναφέρονται τα ονοματεπώνυμά των εν ιδιαιτέρα θέσει της επετηρίδος του Σώματος, εξ ου προέρχονται. γ)Διατηρούν τα υπηρεσιακά δελτία ταυτότητος. δ)Διατηρούν την σειράν προβαδίσματος, επόμενοι μόνον των εν ενεργεία ομοιοβάθμων των, των κατεχόντων την αυτήν ή αντίστοιχον του βαθμού των θέσιν. ε)Προσέρχονται κατά τας εθνικάς εορτάς και τελετάς εν στολή και δι’ υπηρεσιακού οχήματος, συνοδευόμενοι υπό επιτίμου Υπασπιστού. ς)Προσκαλούνται εις τας κοινωνικάς ή άλλας υπηρεσιακάς εκδηλώσεις του Σώματος, εξ ου προέρχονται. ζ)Προσκαλούνται ίνα δίδωσι διαλέξεις, επί επαγγελματικών εν γένει θεμάτων, εις τας Σχολάς και τας Κέντρα ή Σχολεία εκπαιδεύσεως του Σώματος, εξ ου προέρχονται. Εις τους αυτούς επί της Εμπορικής Ναυτιλίας και Δημοσίας Τάξεως Υπουργούς, ανατίθεμεν την δημοσίευσιν και εκτέλεσιν του παρόντος. Κατηργήθη καθ’ ο μέρος αφορά τους αξιωματικούς Χωρ/κής, Αστυνομίας Πόλεων και Πυροσβεστ. Σώματος δια του άρθρ. 51 Νόμ. 671/1977 (κατωτ.αριθ.30).   